Príloha č. 1 k Rozhodnutiu č.: **058/V/20-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku: **AQUAVIT AD3E perorálny roztok**

Výrobca : PHARMAGAL s. r.o., Murgašova 5, 949 01 Nitra, Slovenská republika.

Držiteľ rozhodnutia : PHARMAGAL s. r.o., Murgašova 5, 949 01 Nitra, Slovenská republika.

Zloženie : Retinoli palmitas 50 000 000 IU

 Colecalciferolum 24 000 000 IU

 Tocoferoli alfa acetas 20 000 mg v 1 000 ml

 Pomocné látky: Benzylalkohol (E 1519), Propylénglykol, Polysorbát 80, Čistená voda.

Popis vet. prípravku : Žltý, takmer číry až mierne opalizujúci roztok.

 Vitamínový prípravok.

Druh a kategória zvierat : Kura domáca, morka, kačica, ošípaná, ovca, koza, hovädzí dobytok, kôň, králik, holuby, exotické vtáky.

Charakteristika : Vitamínový prípravok s obsahom v tuku rozpustných vitamínov A, D3, upravených do vodorozpustnej formy. Nedostatok vitamínu A v organizme sa prejavuje poruchami videnia, neplodnosťou, poruchami vývoja a rastu kostí, spomaleným rastom, poškodením epitelu slizníc a neurologickými poruchami. U hydiny sa navyše nedostatok tohto vitamínu môže prejaviť zníženou znáškou vajec, zdrsnením vaječnej škrupiny, oneskoreným liahnutím a zvýšeným úhynom pri liahnutí. Pri nedostatku vitamínu D v organizme zvierat vznikajú poruchy výmeny vápnika a fosforu, dochádza k spomaleniu ukladania vápnika do kostí rastúcich zvierat (rachitída), k deformáciám kostí a kĺbov, k poruchám rastu a u hydiny sa znižuje pevnosť vaječnej škrupiny. Vitamín E pôsobí ako antioxidant. Jeho nedostatok sa môže prejaviť poruchami v reprodukcii zvierat, svalovou dystrofiou mláďat a tukovou degeneráciou pečene. U hydiny ovplyvňuje znášku a liahnivosť vajec.

Oblasť použitia:

* + - * Poruchy plodnosti.
				+ Znížená kvalita škrupiny vajec.
				+ Znížená znáška, oneskorené liahnutie a životaschopnosť vyliahnutých kurčiat.
				+ Znížená imunita.
				+ Rachitída a osteomalácia.

Spôsob podania : Perorálne, v takom množstve pitnej vody, ktoré zvieratá čo najrýchlejšie spotrebujú.

Dávkovanie: Denná dávka:

|  |
| --- |
| **1 ml = 26 kvapiek veterinárneho prípravku** |
| **Zviera** | **Vek/Hmotnosť** | **Denná dávka** |
| Kura  | 1 – 3 týždne | 1 ml/170 ks |
| Kura  | 4 – 6 týždňov | 1 ml/90 ks |
| Kura  | nad 7 týždňov | 1 ml/85 ks |
| Sliepky v znáške |  | 1 ml/110 ks |
| Sliepky (násadové vajcia) |  | 1 ml/75 ks |
| Sliepky mäsový typ |  | 1 ml/80 ks |
| Kačica  | 1 – 2 týždne | 1 ml/480 ks |
| Kačica  | 3 – 8 týždňov | 1 ml/55 ks |
| Kačica  | 9 – 20 týždňov | 1 ml/55 ks |
| Kačica  | dospelá | 1 ml/35 ks |
| Teľa  | do 3 mesiacov | 1 ml/8 ks |
| Teľa  | 3 - 6 mesiacov | 1 ml/4 ks |
| Hovädzí dobytok | 150 kg | 1 ml/6 ks |
| Hovädzí dobytok | 250 kg | 1 ml/4 ks |
| Jalovica  | 350 kg | 1 ml/3 ks |
| Dojnica  | 450 kg | 1 ml/1 ks |
| Dojnica  | 500 kg | 1 ml/1 ks |
| Býk (výkrm)  |  | 1 ml/4 ks |
| Býk (plemenitba) |  | 1 ml/4 ks |
| Morka  | 1 - 3 týždne | 1 ml/210 ks |
| Morka  | 4 - 6 týždňov | 1 ml/65 ks |
| Morka  | 7 - 8 týždňov | 1 ml/30 ks |
| Morka  | 9 - 12 týždňov | 1 ml/20 ks |
| Morka výkrm |  | 1 ml/75 ks |
| Moriak výkrm |  | 1 ml/45 ks |
| Žrebec plemenný |  | 1 ml/4 ks |
| Kobyla gravidná |  | 1 ml/5 ks |
| Kôň  | 500 kg | 1 ml/6 ks |
| Žriebä  | do 6 mesiacov | 1 ml/15 ks |
| Jahňa výkrm  | 20 kg | 1 ml/63 ks |
| Ovca jalová  | 60 kg | 1 ml/48 ks |
| Ovca gravidná |  | 1 ml/29 ks |
| Koza jalová |  | 1 ml/50 ks |
| Koza gravidná |  | 1 ml/37 ks |
| Králik  | do 12 týždňov | 1 ml/300 ks |
| Králik samica (gravidná/jalová) |  | 1 ml/300 ks |
| Králik (samica laktujúca) |  | 1 ml/92 ks |
| Králik (samica plemenná) |  | 1 ml/150 ks |
| Prasiatko  | do 6 kg | 1 ml/100 ks |
| Odstavča  | 7 – 15 kg | 1 ml/60 ks |
| Odstavča  | 16 – 35 kg | 1 ml/41 ks |
| Prasa  | 36 – 65 kg | 1 ml/30 ks |
| Prasa  | 66 - 120 kg | 1 ml/27 ks |
| Prasnica  | nad 120 kg | 1 ml/11 ks |
| Prasnica (gravidná) |  | 1 ml/12 ks |
| Prasnica (laktujúca) |  | 1 ml/7 ks |
| Kanec |  | 1 ml/10 ks |
| Holub mäsový |  | 1 ml/250 ks*(1 kvapka /10 ks)* |
| Holub poštový |  | 1 ml/700 ks*(1 kvapka /27 ks)* |
| Veľký papagáj | 450 g | 1 kvapka/ 40 ks |

*alebo ak 1 kvapku Aquavitu AD3E rozpustíte v 10 ml vody, potom 1 ml takto pripraveného roztoku bude dávka pre 4 veľké papagáje*

Malý papagáj 30-40 g 1 kvapka/400 ks

*alebo ak 1 kvapku Aquavitu AD3E rozpustíte v 100 ml vody, potom 1 ml takto pripraveného roztoku bude dávka pre 4 malé papagáje*

Malé exoty 10-12 g 1 kvapka/1 600 ks

*alebo ak 1 kvapku Aquavitu AD3E rozpustíte v 100 ml vody, potom 1 ml takto pripraveného roztoku bude dávka pre 16 malých exotov*

 Podáva sa po dobu 5 – 10 dní v uvedených dávkach. Podávanie je možné opakovať o 3 - 4 týždne.

Poznámka : Pripravený roztok nesmie byť vystavený priamemu slnečnému svetlu a musí byť zhotovovaný denne čerstvý.

Upozornenia : Veterinárny prípravok sa nesmie používať po uplynutí času použiteľnosti. Pri práci s veterinárnym prípravkom je zakázané jesť, piť a fajčiť. Po kontakte s pokožkou je potrebné umyť pokožku vodou. Pri podráždení očí vyhľadajte lekársku pomoc. Uchovávať mimo dohľadu a dosahu detí.

Ochranná lehota : Bez ochranných lehôt.

Spôsob uchovávania : Pri teplote do 25°C, chrániť pred svetlom.

Čas použiteľnosti : V neporušenom obale 2 roky, po nariedení v pitnej vode podľa návodu 12 hodín, 7 dní po prvom otvorení.

Veľkosť balenia : 25 ml, 250 ml, 1 000 ml, 5 l, 10 l.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

 Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára

Schvaľovacie číslo: 058/V/20-S